CELEX: 32019R0648
Language: mt
Date: 2019-04-15 00:00:00
Title: Regolament ta' Implimentazzjoni tal-Kummissjoni (UE) 2019/648 tal-15 ta' April 2019 li jħassar ir-Regolament ta' Implimentazzjoni (UE) Nru 113/2014 dwar il-klassifikazzjoni ta' ċerti oġġetti fin-Nomenklatura Magħquda

25.4.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 110/16
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/648
         tal-15 ta' April 2019
         li jħassar ir-Regolament ta' Implimentazzjoni (UE) Nru 113/2014 dwar il-klassifikazzjoni ta' ċerti oġġetti fin-Nomenklatura Magħquda
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
         Billi:
         
                     (1)
                  
                  
                     Permezz tar-Regolament ta' Implimentazzjoni (UE) Nru 113/2014 (2), il-Kummissjoni kklassifikat apparat maħsub biex jaqbad sekwenza ta' immaġnijiet u li fih memorja interna volatili li tista' taħżen dawk l-immaġnijiet (l-hekk imsejħa “kamera b'veloċità għolja”), taħt il-kodiċi tan-NM 8525 80 19 bħala “kameras oħrajn ta' televiżjoni”.
                  
               
                     (2)
                  
                  
                     Fis-sentenza tal-Kawża C-372/17 (3), il-Qorti tal-Ġustizzja ddeċidiet li r-Regolament ta' Implimentazzjoni (UE) Nru 113/2014 mhuwiex validu.
                  
               
                     (3)
                  
                  
                     Għal raġunijiet ta' ċertezza legali, jenħtieġ li d-dispożizzjonijiet li ġew iddikjarati invalidi mill-Qorti tal-Ġustizzja jitneħħew formalment mill-ordni ġuridiku tal-Unjoni.
                  
               
                     (4)
                  
                  
                     Għalhekk jenħtieġ li r-Regolament ta' Implimentazzjoni (UE) Nru 113/2014 jitħassar.
                  
               
                     (5)
                  
                  
                     Il-miżuri previsti f'dan ir-Regolament huma konformi mal-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            Ir-Regolament ta' Implimentazzjoni (UE) Nru 113/2014 tħassar.
         
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-15 ta' April 2019.
            
               
                  Għall-Kummissjoni,
               
               
                  F'isem il-President,
               
               Stephen QUEST
               
                  Direttur Ġenerali
               
               
                  Direttorat Ġenerali għat-Tassazzjoni u l-Unjoni Doganali
               
            
         
         
            (1)  ĠU L 269, 10.10.2013, p. 1.
         
            (2)  Ir-Regolament ta' Implimentazzjoni tal-Kummissjoni (UE) Nru 113/2014 tal-4 ta' Frar 2014 dwar il-klassifikazzjoni ta' ċerti prodotti fin-Nomenklatura Magħquda (ĠU L 38, 7.2.2014, p. 20).
         
            (3)  Is-Sentenza tal-Qorti tal-Ġustizzja tat-13 ta' Settembru 2018, Vision Research Europe, C-372/17, EU:C:2018:708.